作者:孟郊
標題:與二三友秋宵會話清上人院
內容:何處山不幽，此中情又別。一僧敲一磬，七子吟秋月。激石泉韻清，寄枝風嘯咽。泠然諸境靜，頓覺浮累滅。扣寂兼探真，通宵詎能輟。好鳥無雜棲，華堂有嘉攜。琴樽互傾奏，歌賦相和諧。但嘉魚水合，莫令雲雨乖。一為鶤雞彈，再鼓壯士懷。初景待誰曉，新春逐君來。願言良友會，高駕不知回。